เรื่องร้องเรียน: แจ้ง กลิ่นขยะจากโรงขยะอ่อนนุชลอยมาเหม็นมากช่วงนี้ ส่วนมากมาช่วงเย็น6โมง ตามลมมาเหม็นตั้งแต่ สถานีทับช้างข้ามมาฝั่งกรุงเทพกรีฑา
การดำเนินการของเจ้าหน้าที่: จ้าหน้าที่ได้ลงพื้นที่ดำเนินการตรวจสอบภายใน ศูนย์กำจัดมูลฝอยอ่อนนุชพบว่ามีกลิ่นขยะ ได้ปฏิบัติตามมาตรการการแก้ไขปัญหากลิ่น โดยล้างทำความสะอาดพื้นผิวถนนที่ศูนย์กำจัดมูลฝอยอ่อนนุช เป็นประจำทุกวัน พร้อมทั้งประสานบริษัทผู้รับจ้างกำจัดมูลฝอยตรวจสอบระบบป้องกันกลิ่นและปฏิบัติตามแนวทางการแก้ปัญหากลิ่นขยะอย่างเคร่งครัด ดังนี้ ๑. แจ้งหนังสือ กำชับกับผู้รับจ้างกำจัดมูลฝอยแก้ปัญหากลิ่นขยะโดยเร่งด่วน ๒. ตรวจสอบรถเก็บขนมูลฝอย เก็บทำความสะอาดมูลฝอยตกหล่นในการขนส่ง ๓. ตรวจสอบความถี่ล้างทำความสะอาดโรงงานและบริเวณอาคารมูลฝอย ๔. กำชับผู้รับจ้างนำวัสดุอุปกรณ์ปิดคลุมกองปุยหมัก ๕. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์ ๖.ปรับปรุงสภาพภูมิทัศน์โรงงานกำจัดมูลฝอย โดยมีโครงการปลูกต้นไม้ร่วมกับ บริษัท ปตท.จำนวนพื้นที่ ๕๕ ไร่ เพิ่มพื้นที่สีเขียวเพื่อใช้เป็นแนวกำแพงกรองฝุ่น ดูดซับกลิ่นและมลพิษทางอากาศ
ความเห็นของผู้แจ้ง: ไม่ได้แก้ที่ต้นตอปัญหา กลิ่นขยะจากถนน ไม่สามารถจะลอยไกลถึง เป็น 7-8 km  แล้วเป็นแค่ช่วงเย็นถึงคำ่ น่าจะมาการกำจัดขยะมากกว่า
พื้นที่: แขวงทับช้าง เขตสะพานสูง กรุงเทพมหานคร